open-index/open-wikipedia-markdown huggingface dataset:
சிந்தாமணி திரையரங்கம்

**சிந்தாமணி திரையரங்கம்**  (**Chinthamani theatre**), தமிழ்நாட்டின் மதுரை மாநகரத்தின் மையத்தில் கீழவெளி வீதியில் இருந்த திரையரங்கம் ஆகும். இத்திரையரங்கத்தை என். எம். இராயலு அய்யரின் மகன்களும், மதுரை மக்களவைத் தொகுதி உறுப்பினராக  இருந்த என். எம். ஆர். சுப்பராமனின் அண்ணன்மார்களான   **என். எம். ஆர். வெங்கடகிருஷ்ணய்யர்** மற்றும் என். எம். ஆர். சேஷய்யர் ஆகியோர்களால 13 மே 1939 அன்று தொடங்கப்பட்டது. இச்சகோதரர்கள் **இராயல் டாக்கீஸ்** (Royal Talkies) எனும் நிறுவனத்தை நிறுவி, திரைப்பட தயாரிப்புப் பணிகள் மற்றும் திரைப்பட வினியோகப் பணிகள் செய்து வந்ததுடன், சென்னை மாகாணம் முழுவதும் சாயப்பவுடர் விற்கும் தொழிலும் செய்து வந்தனர். 

இராயல் டாக்கீஸ் நிறுவனத்தினர் 1937-இல் தயாரித்து, வெளியிட்ட சிந்தாமணி திரைப்படத்தின் மூலம் ஈட்டிய இலாபத் தொகையைக் கொண்டே சிந்தாமணி திரையரங்கம் கட்டப்பட்டது. இலண்டன் நகரத்தின் *ஓடியன்*  திரையரங்கத்தின் கட்டிட வடிவத்தில் இத்திரைப்படம் கட்டப்பட்டது. மேலும் இத்திரையரங்கில் எம். கே. தியாகராஜ பாகவதர் நடித்த ஹரிதாஸ் திரைப்படம் 3 தீபாவளிகளைக் கடந்து 770 நாட்கள் ஓடியது.  

தொடர்ந்து வெற்றிகரமாக எம். ஜி. ஆர்., சிவாஜி, பாக்கியராஜ், ரஜினிகாந்த், கமலஹாசன் போன்ற பிரபல நட்சத்திர நடிகர்கள் நடித்த திரைப்படங்களை வெளியிட்டுக் கொண்டிருந்த இத்திரையரங்கம் காலப்போக்கில், 2005-ஆம் ஆண்டிற்குப் பிறகு  தொடர்ந்து நட்டம் ஈட்டியதால், 2008-ஆம் ஆண்டில் சிந்தாமணி திரையரங்கத்தை மதுரை ராஜ்மகால் துணிக்கடை நிறுவனத்திற்கு விற்றனர். ராஜ்மகால் துணிக்கடையினர் இத்திரையரங்கை இடித்து 6 மாடி கொண்ட துணிக்கடையை நிறுவினர்.

## மேற்கோள்கள்


## வெளி இணைப்புகள்
* One of Madurai's identity Chinthamani theatre being demolished - காணொளி

பகுப்பு:மதுரை
பகுப்பு:இந்தியாவில் திரையரங்குகள்
மியாவாக்கி காடு வளர்ப்பு

மியாவாக்கி மரம் வளா்ப்பு முறை என்பது ஜப்பானைச் சேர்ந்த யோகோஹாமா பல்கலைக்கழகத்தில் பணியாற்றும்  தாவரவியலாளா் அகிரா மியாவாக்கி கண்டுபிடித்த முறையாகும்.அதனால், இவரது பெயரில் அவரது மரம் வளர்ப்பு முறைக்கு ‘மியாவாக்கி’ என்று பெயிரிடப்பட்டுள்ளது. இடைவெளி இல்லா அடா்காடு என்ற தத்துவப்படி, இந்த முறையில் ஆழமான குழி தோண்டி அதில் மக்கும் குப்பைகளைக் கொட்டி நெருக்கமான முறையில் குறைந்த இடத்தில் அதிக எண்ணிக்கையில்  மரக்கன்றுகளை நடும் முறைக்கு 'மியாவாக்கி' என்று பெயர். உலகம் முழுவதும் மியாவாக்கி முறையில் காடுகளை உருவாக்கும் முறை வேகமாக வளர்ந்து வருகிறது. தற்போது தமிழகத்திலும் மியாவாக்கி முறை பிரபலமாகி வருகிறது.

## பயன்கள்

* குறைந்த இடத்தில் அதிக எண்ணிக்கையில் மரங்கள்.
* 1,000 சதுரஅடி நிலத்தில் 400 மரங்கள்.
* பூமியில் வெப்பம் குறையும்.
* காற்றில் ஈரப்பதம் தக்கவைக்கப்படும்.
* பறவைகளுக்கு வாழிடம் உருவாகும்.
* பல்லுயிர்ச் சூழல் மேம்படும்.

## மேற்கோள்கள்

பகுப்பு:காடுகள்
பகுப்பு:நில மேலாண்மை
இரத்தன்ஜி டாட்டா

**சர் இரத்தன்ஜி ஜம்சேத்ஜி டாட்டா** *(Sir Ratanji Jamsetji Tata)*  (20 சனவரி 1871, மும்பை - 5 செப்டம்பர் 1918, செயின்ட் இவ்சு, கார்ன்வால், இங்கிலாந்து ) இவர் ஓர் இந்திய நிதியாளரும் அறப்பணியாற்றியவருமாவார்.

## சுயசரிதை
இவர் பிரபல பார்சி வணிகர் ஜம்சேத்ஜி டாடாவின் மகனாவார். இவர் மும்பையில் உள்ள புனித சேவியர் கல்லூரியில் கல்வி பயின்றார். பின்னர் தனது தந்தையின் நிறுவனத்தில் நுழைந்தார். 1904 இல் மூத்த டாடாவின் மரணத்தின் போது, இவரும் இவரது சகோதரர் தோராப்ஜி டாடாவும் மிகப் பெரிய செல்வத்தைப் பெற்றனர். அவற்றில் பெரும்பாலானவை நடைமுறை இயல்புடைய அறப்பணிகளுக்கும் இந்தியாவின் வளங்களை வளர்ப்பதற்காகப் பல்வேறு தொழில்துறை நிறுவனங்களை நிறுவுவதற்கும் அர்ப்பணித்தனர்.

1905 ஆம் ஆண்டில் பெங்களூரில் ஓர் இந்திய அறிவியல், மருத்துவ ஆராய்ச்சி நிறுவனமான இந்திய அறிவியல் கழகம் நிறுவப்பட்டது, 1912 ஆம் ஆண்டில் டாட்டா ஸ்டீல் மத்திய மாகாணங்களில் உள்ள சச்சியில் குறிப்பிடத்தக்க வெற்றியைப் பெற்றது. இருப்பினும், டாடா நிறுவனங்களில் மிக முக்கியமானது, மேற்குத் தொடர்ச்சி மலையின் (1915) நீர் சக்தியைச் சேமிப்பதாகும். இது மும்பைக்கு ஏராளமான மின்சக்தியை வழங்கியது, எனவே அதன் தொழில்களின் உற்பத்தித் திறனைப் பெருமளவில் அதிகரித்தது.

1916 இல் நைட் பொறுப்பேற்றாலும் இவர் இந்தியாவுக்கு இவர் அளித்த நன்மைகளைக் குறைக்கவில்லை. இங்கிலாந்தில், திவிக்கன்காம், யார்க்  மாளிகையில் நிரந்தரக் குடியிருப்பை வைத்திருந்த இவர், 1912 ஆம் ஆண்டில் இலண்டன் பொருளியல் பள்ளியில் சமூக அறிவியல் மற்றும் நிர்வாகத்தின் ரத்தன் டாடா துறையை நிறுவினார். மேலும் ஏழை மக்கள் படிப்பதற்காக இலண்டன் பல்கலைக்கழகத்தில் ரத்தன் டாடா நிதியத்தையும் நிறுவினார்.

இவர் கலைகளின் சிறந்த இணைப்பாளராக இருந்தார். சத்ரபதி சிவாஜி மகாராஜ் வாஸ்து சங்கராலயம் (முன்னர் வேல்ஸ் இளவரசர் அருங்காட்சியகம் ) இவரது (1923 இல் வாங்கப்பட்டது) சேகரிப்புகளைக் காண்பிக்கும் ஒரு பகுதியைக் கொண்டுள்ளது. மேலும் சர் தோராப்ஜி டாடா (1933 இல் வாங்கியது) மற்றும் சர் புருஷோத்தம் மவ்ஜி (வாங்கியது) 1915) போன்றவையும் அடங்கும்.

## தனிப்பட்ட வாழ்க்கை
வலது|thumb| புரூக்வுட் கல்லறையில் உள்ள ரத்தன்ஜி டாடாவின் கல்லறை
இவர் 1893 இல் நவாஜ்பாய் சேத் என்பவரை மணந்தார். 1915 இல் இங்கிலாந்து சென்றார். இவரது தொலைதூர உறவினர் குடும்பத்திலிருந்து நேவல் டாடா என்பவரைத் தத்தெடுத்தனர். இவர் 1918 செப்டம்பர் 5 அன்று இங்கிலாந்தின் கார்ன்வாலில் உள்ள செயின்ட் இவ்சில் இறந்தார். இலண்டனுக்கு அருகிலுள்ள வோக்கிங், புரூக்வுட் கல்லறையில் இவரது தந்தையின் (ஜாம்சேத்ஜி டாடா) பக்கத்திலேயே அடக்கம் செய்யப்பட்டார்.

மும்பை வணிகரான தோரப்ஜி சக்லத்வாலாவை மணந்த ஜெர்பாய் டாடா என்ற அத்தை மூலம், இவர் சாபுர்ஜி சக்லத்வாலாவின் உறவினரானார். பின்னர் இவர் ஐக்கிய இராச்சியத்தின் நாடாளுமன்றத்தில் பொதுவுடைமை கட்சியின் உறுப்பினரானார் .

## மரபு
இவரது மரணத்திற்குப் பிறகு சர் ரத்தன் டாடா அறக்கட்டளை ஒன்று ரூ. 8 மில்லியன் ஆரம்ப நிதியைக் கொண்டு 1919 ஆம் ஆண்டில் நிறுவப்பட்டது.

## மேற்கோள்கள்

## அடிக்குறிப்புகள்
* 
## வெளி இணைப்புகள்
* Sir Ratan Tata Trust Official website 

பகுப்பு:1918 இறப்புகள்
பகுப்பு:1871 பிறப்புகள்
பகுப்பு:டாட்டா குழும நபர்கள்
பகுப்பு:டாட்டா குடும்பம்
பகுப்பு:மும்பையைச் சேர்ந்தவர்கள்
பகுப்பு:இந்தியத் தொழிலதிபர்கள்
சையத் அகமது பாஷா குவாத்ரி

**சையத் அகமது பாஷா குவாத்ரி** (Ahmed Pasha Quadri) இவர் ஓர் இந்திய அரசியல்வாதி. இவர் யாகுத்புரா சட்டமன்ற உறுப்பினர். இவர் அனைத்திந்திய மஜ்லிசே இத்திகாதுல் முசுலிமீன் கட்சியைச் சேர்ந்தவர். இவர் மறைந்த சுல்தான் சலாவுதீன் ஒவைசியின் நம்பிக்கைக்குரிய வழிகாட்டியாகவும் நெருங்கிய நண்பராகவும் இருந்தார். அகமது பாஷா குவாத்ரி 2004 ஆம் ஆண்டு சார்மினாரில் இருந்து சட்டமன்றத்திற்கு சென்றார். இதை தொடர்ந்து 2009, 2014 சட்டமன்றத் தேர்தல்களில் வெற்றியை தக்க வைத்துக் கொண்டார். தற்போது குவாத்ரி அனைத்திந்திய மஜ்லிசே இத்திகாதுல் முசுலிமீன் பொதுச் செயலாளராக உள்ளார்.

## சர்ச்சை
மகாத்மா காந்திக்கு எதிராக வெறுக்கத்தக்க பேச்சை பேசியதக 2013இல் இவர் மீது வழக்குகள் பதிவு செய்யப்பட்டன. "நிசாம்கள் ஐதராபாத்தில் மாநில சட்டசபை கட்டிடத்தை கட்டினர். ஆனால் என்ன நடந்தது என்று பாருங்கள். அவர்கள் அங்கு மகாத்மா காந்தியின் சிலையை நிறுவியுள்ளனர். யார் அதை கட்டினார்கள், யார் அங்கு நிறுவப்பட்டிருக்கிறார்கள்" என்று இவர் கூறினார். "நாங்கள் அனைத்து குறிப்பிடத்தக்க கட்டமைப்புகளையும் கட்டியுள்ளோம். இந்தியாவில், நீங்கள் என்ன செய்தீர்கள்?, நாங்கள் செங்கோட்டை, தாஜ்மஹால், குதுப் மினார், மக்கா மஸ்ஜித் மற்றும் சார்மினார் ஆகியவற்றைக் கட்டினோம். இந்துஸ்தானில் நீங்கள் என்ன கட்டினீர்கள்?” என்றும் இவர் கூறினார்.

## குறிப்புகள்

*http://timesofindia.indiatimes.com/city/hyderabad/Case-against-MIM-MLA-Pasha-Quadri/articleshow/18097015.cms
*http://www.siasat.com/news/telangana-court-summons-aimim-mla-ahmed-pasha-quadri-822799/
*http://www.siasat.com/news/trs-complains-against-mrahmed-pasha-quadri-393254/

பகுப்பு:இந்திய முஸ்லிம்கள்
பகுப்பு:இந்திய அரசியல்வாதிகள்
கோட்டக்கல் வெங்கட்ட தேவர் கோயில்

**வெங்கட்ட தேவர் கோயில்** (*Venkitta Thevar Temple*) என்பது தென்னிந்திய மாநிலமான, கேரளத்தின், மலப்புறம் மாவட்டத்தின், கோட்டக்கல்லில் உள்ள ஒரு சிவன் கோயில் ஆகும். 

ஒரு பழைய கோட்டையின் இடிபாடுகளுக்கு அருகில் அமைந்துள்ள வெங்கட்ட தேவர் கோயில் 19 ஆம் நூற்றாண்டு கோயில் கட்டிடக்கலைக்கு ஒரு மாதிரியாகும். இந்தக் கோயில் கருவறை  முகமண்டபம் ஆகியவை சதுர வடிவத்தில் அமைந்துள்ளன. கோயிலின் முதன்மைத் தெய்வங்களாக சிவனும் பார்வதியும் இருக்க, பரிவார தெய்வங்களாக பிள்ளையார், ஐப்பன் போன்றோர் உள்ளனர். இந்தக் கோயில் சுவர் ஓவியங்கள் நிறைந்ததாக உள்ளது. இங்கு குறைந்தபட்சம் 64 சுவர் ஓவியங்களைக் காண இயலும். சிவனை விழபடு துறவிகள் ஓவியம், சிவனும் பார்வதியும் காட்டில் காட்சியளிக்கும் ஓவியம்,  பூவுமலா எனப்படும் பூக்கள் ஓவியம், பட்சிமலா எனப்படும் பறவைகள் ஓவியம், பசுபதி அஸ்திரத்தை வழிபடும் அர்சுணன் ஒவியம் என பலவகையான ஓவியங்கள் காணப்படுகின்றன. இந்த சுவரோவியங்கள் மலையாள ஆண்டான 1053 ( கி.பி. 1878) இல் முடிக்கப்பட்டன என்பது எழுதப்பட்டுள்ளது.

கோயிலின் மேற்கு மற்றும் கிழக்கு நுழைவாயில்களில் பாரம்பரிய இரண்டு நிலை இராசகோபுரங்கள் உள்ளன. கோயில் வளாகத்தில் நாலம்பலம், நமஸ்கரமண்டபம், அக்ரசலா போன்றவை உள்ளன. இந்த கோயில் சாமுத்திரி அரச குடும்பத்தின் ஒரு கிளையான கிழக்கே கோயிலகம் அறக்கட்டளைக்கு சொந்தமானது.

## வெளி இணைப்புகள்
* http://www.archaeology.kerala.gov.in/monuments/venkitta-thevar-temple/78

பகுப்பு:மலப்புறம் மாவட்டத்திலுள்ள சிவன் கோயில்கள்
கேசவ மகிந்திரா

**கேசவ மகிந்திரா** (Keshub Mahindra) (பிறப்பு: அக்டோபர் 9, 1923) இவர் ஓர் இந்திய தொழிலதிபரும், மகிந்திரா குழுமத்தின் முன்னாள் தலைவருமாவார். ஏறக்குறைய ஐந்து தசாப்தங்களாக குழுவின் தலைவராக இருந்த இவர், ஆகத்து 2012 இல் ஓய்வு பெற்றார். இந்த பதவியை தனது மருமகன் ஆனந்த் மகிந்திராவிடம் ஒப்படைத்தார். இவர் தனது தொண்டுக் காரியங்களுக்கு பெயர் பெற்றவர். அமெரிக்காவின் பென்சில்வேனியா பல்கலைக்கழகத்தின் வார்ட்டனில் பட்டம் பெற்ற பின்னர், 1947 இல் மகிந்திரா அண்டு மகிந்திராவில் சேர்ந்தார். பின்னர், 1963 இல் தலைவராக பொறுப்பேற்றார்.

## நிறுவனங்களும், குழுக்களும்
தொழில் நிறுவனச்சட்டம், ஏகபோகங்கள் மற்றும் கட்டுப்பாட்டு வர்த்தக நடைமுறைகள் தொடர்பான சச்சார் குழு, மத்திய தொழில் ஆலோசனைக் குழு உள்ளிட்ட பல்வேறு குழுக்களில் பணியாற்ற இந்திய அரசால் இவர் நியமிக்கப்பட்டுள்ளார். 1987 ஆம் ஆண்டில், இவருக்கு பிரான்சு அரசாங்கத்தால் செவாலியே விருது வழங்கப்பட்டது. 2004 முதல் 2010 வரை, புது தில்லியில் வர்த்தக மற்றும் தொழில் தொடர்பான பிரதமரின் குழுவில் உறுப்பினராக இருந்தார்.

இவர் இந்தியாவின் வர்த்தக மற்றும் தொழில்துறை கூட்டமைப்பின் உச்ச ஆலோசனைக் குழுவில் உறுப்பினராக இருந்தார். மேலும் இந்திய முதலாளிகள் கூட்டமைப்பின் முன்னாள் தலைவர் ஆவார். புதுடெல்லியின் அகில இந்திய மேலாண்மை சங்கத்தின் கௌரவ சக உறுப்பினராகவும், ஐக்கிய இராச்சியத்தில் உள்ள ஐக்கிய உலக கல்லூரிகளின் அமைப்பின் (சர்வதேச) உறுப்பினராகவும் உள்ளார்.

இவர் நல்லாட்சி மற்றும் நெறிமுறைகளின் ஆதரவாளராக உள்ளார். ஆர்வர்டு வைணக்ப் பள்ளியில் வளர்ந்து வரும் சந்தைகளை உருவாக்குதல் திட்டத்திற்கான நேர்காணலில் உட்பட பல வெளியீடுகள் மற்றும் மன்றங்களில் தனது கருத்துக்களை தெரிவித்துள்ளார். இதீ இவர் உலகளாவிய வணிகக் குழுவில் குழுவின் பரிணாம வளர்ச்சியைப் பற்றி பேசுகிறார். உயர்ந்த நெறிமுறை விழுமியங்களில் ஒருபோதும் சமரசம் செய்யக்கூடாது என்பது இவரது உறுதிப்பாடாகும்.

## சர்ச்சை
1984 ஆம் ஆண்டில் விசவாயுச் சம்பவம் நடந்த நேரத்தில் *யூனியன் கார்பைட் இந்தியா லிமிடெட்* நிறுவனத்தின் நிர்வாகமற்ற தலைவராக இவர் பணியாற்றி வந்தார். இதில் போபாலில் 3,787 பேர் இறந்தனர் ( மத்திய பிரதேச அரசின் கணக்கின்படி). சூன் 2010 இல், யூனியன் கார்பைடு துணை நிறுவனத்தின் ஏழு முன்னாள் ஊழியர்கள், எழுபது வயதைக் கடந்த அனைத்து இந்திய ஊழியர்களும் இரண்டு ஆண்டுகள் சிறைத்தண்டனையும், ரூ. 100,000 ($ 1,636). அபராதமும் விதிக்கப்பட்டது. ஆனால் தீர்ப்பு வழங்கப்பட்ட அனைவருக்கும் விரைவில் பிணை வழங்கப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:1923 பிறப்புகள்
சுல்தான் சலாவுதீன் ஒவைசி

**சுல்தான் சலாவுதீன் ஒவைசி** (14 பிப்ரவரி 1931 - 29 செப்டம்பர் 2008) அனைத்திந்திய மஜ்லிசே இத்திகாதுல் முசுலிமீன் கட்சியைச் சேர்ந்த ஓர் இந்திய அரசியல்வாதி.  2004 ஆம் ஆண்டு அரசியலில் ஓய்வு பெறும் வரை தொடர்ச்சியாக ஆறு முறை ஹைதராபாத்தில் இருந்து நாடாளுமன்ற உறுப்பினராக தேர்வு செய்யப்பட்டிருந்தார். 

## குடும்பம் மற்றும் பின்னணி
ஒவைசியின் தந்தை அப்துல் வாகித் ஓவைசி அனைத்திந்திய மஜ்லிசே இத்திகாதுல் முசுலிமீன் கட்சியின் தலைவராக இறக்கும் வரை இருந்தார். 1976 ஆம் ஆண்டில், சலாவுதீன் ஒவைசி தனது தந்தையின் மரணத்திற்குப் பிறகு மஜ்லிஸின் தலைவர் பதவியை ஏற்றுக்கொண்டார். ஒவைசிக்கு மூன்று மகன்கள் உள்ளனர்.இவரது மூத்த மகன், அசாதுதீன் ஒவைசி தனது தந்தை ஓய்வுக்கு பின்னர் கட்சியின் தலைவர் பதவியையும், தந்தை தொடர்ந்து வென்ற தொகுதியையை தக்க வைத்துக்கொண்டார். ஒவைசியின் இரண்டாவது மகன், அக்பருதீன் ஓவாய்சி தெலுங்கானா சட்டமன்ற உறுப்பினராக உள்ளார்.  

## அங்கம் வகித்த பதவிகள்

* 1985-96 - உறுப்பினர், ஆலோசனைக் குழு, உள்துறை அமைச்சகம் 
* 1996-97 - உறுப்பினர், உள்நாட்டு விவகாரங்களுக்கான குழு 
* 1996-97 - உறுப்பினர், கைத்தொழில் குழு 
* 1996-97 - உறுப்பினர், நிதிக் குழு 
* 1998-99 - உறுப்பினர், பாதுகாப்பு குழு 

## குறிப்புகள்

பகுப்பு:13வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:2008 இறப்புகள்
பகுப்பு:1936 பிறப்புகள்
பகுப்பு:இந்திய முஸ்லிம்கள்
ஆர். கிருஷ்ணசாமி கோபாலர்

**ஆர். கிருஷ்ணசாமி கோபாலர்**, ஓர் இந்திய அரசியல்வாதியும், முன்னாள் சட்டமன்ற உறுப்பினரும் ஆவார். இவர் இந்திய தேசிய காங்கிரசை சேர்ந்தவர். இவர் 1954 ஆம் ஆண்டு நடந்த சட்டமன்றத் தேர்தலில் பட்டுக்கோட்டை சட்டமன்ற தொகுதியிலும், 1957 மற்றும் 1962 ஆம் ஆண்டுகளில் நடந்த சட்டமன்றத் தேர்தலில், கந்தர்வக்கோட்டை தொகுதியில் இருந்தும், இந்திய தேசிய காங்கிரசின் சார்பில் போட்டியிட்டு, தமிழக
சட்டமன்றத்திற்கு தேர்ந்தெடுக்கப்பட்டார். மதுக்கூர் ஜமீன் குடும்பத்தின் இறுதியானவர்.

## மேற்கோள்கள்

பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:தஞ்சாவூர் மாவட்ட மக்கள்
கே. என். சேகரன்

**கே. என். சேகரன் **, ஓர் இந்திய அரசியல்வாதியும், முன்னாள் சட்டமன்ற உறுப்பினரும் ஆவார். இவர் திராவிட முன்னேற்றக் கழகத்தை சேர்த்தவர். இவர் 2001 மற்றும் 2006 ஆம் ஆண்டுகளில் நடந்த தமிழ்நாடு சட்டமன்றத் தேர்தலில், திருவெறும்பூர் தொகுதியில் இருந்து, திராவிட முன்னேற்றக் கழகத்தின் சாா்பில் போட்டியிட்டு, தமிழக
சட்டமன்றத்திற்கு தேர்ந்தெடுக்கப்பட்டார்.

## பொது வாழ்க்கை
சேகரன் திருச்சிராப்பள்ளி மாவட்டம், திருவெறும்பூர் வட்டத்தில் அமைந்துள்ள கூத்தப்பரில் பிறந்தார். இவருடைய தந்தை நடேசன் கார்கொண்டார். மனைவி சித்ரா. இவர்களுக்கு ஒரு மகனும் ஒரு மகளும் உள்ளனர்.

## மேற்கோள்கள்

* 

பகுப்பு:திராவிட முன்னேற்றக் கழக அரசியல்வாதிகள்
பகுப்பு:திருச்சி மாவட்ட மக்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
டிரெண்ட் நிறுவனம்

**டிரெண்ட் நிறுவனம்** (டாடா சில்லறை வணிகத்தின் அங்கம்) என்பது டாடா குழுமத்தின் சில்லறை விற்பனையகமாகும். இந்தியாவின் மகாராட்டிராவில் மும்பையைத் தளமாகக் கொண்டு வளர்ந்து வரும் பல சில்லறை சங்கிலிகளில் ஒன்றாக இது இயங்குகிறது. இது இந்தியாவின் பல்வேறு இடங்களில் புத்தகக் கடை சங்கிலியான *லேண்ட்மார்க்* என்ற புத்தக சில்லறை வணிகக் கட்டமைப்பைக் கொண்டுள்ளது. 

## வரலாறு
சில்லறைத் துறையின் வளர்ச்சியைக் கண்டு, 1996 இல் டாடா ஒப்பனை தயாரிப்பு நிறுவனமான லேக்மேவின் 76% பங்குகளை இந்துஸ்தான் யூனிலீவர் நிறுவனத்திற்கு ₹200 கோடிக்கு (48.46 மில்லியன் அமெரிக்க டாலர்) விற்றது. மேலும் விற்பனையின் மூலம் சம்பாதித்த பணத்திலிருந்து டிரெண்டை உருவாக்கியது. லக்மேவின் அனைத்து பங்குதாரர்களுக்கும் டிரெண்டில் சமமான பங்குகள் வழங்கப்பட்டன. லக்மேவின் தலைவரான சிமோன் டாட்டா  இதற்கு தலைமை தாங்கினார். ஒரு இந்திய நிறுவனம் உலகளாவிய நிறுவனங்களுக்குத் திறந்த சந்தையில் புதிய ஒப்பனை தயாரிப்புகளை வெளியிடுவது மிகவும் கடினம் என்று நம்பியது.

## வணிகம்

* வெஸ்ட்சைட் என்ற பொருளின் கீழ் 82 முக்கிய இந்திய நகரங்களில் 8,000-34,000 சதுர அடி அளவிலான 143 சில்லறை கடைகளை இந்நிறுவனம் கொண்டுள்ளது. 
* **சூடியோ**, ஒரு மலிவு விலை ஒப்பனைப் பொருளான இதை விறபதற்காக, 12 நகரங்களில் 20 சூடியோ கடைகளை நிறுவியுள்ளது.  
* டிரெண்ட் எட்டு இந்திய நகரங்களில் **ஸ்டார் பஜார்** என்ற பெயரின் கீழ் 10 ஹைப்பர் வணிக வளாகங்களையும் 26 சூப்பர் வணிக வளாகங்களையும்இயக்குகிறது.  
* ஆகத்து, 2005 இல், டிரெண்ட் சென்னையைத் தளமாகக் கொண்ட தனியாருக்குச் சொந்தமான புத்தகங்களையும், இசை சம்பந்தமான பொருட்களையும் விற்கும் ஒரு சில்லறை விற்பனை நிறுவனமான *லேண்ட்மார்க்* என்ற நிறுவனத்தின் 76% பங்குகளை வாங்கியது.  ஏப்ரல் 2008 இல் 100% பங்குகளை கையகப்படுத்தியது.  *லேண்ட்மார்க்* தற்போது 16 கடைகளைக் கொண்டுள்ளது. 

## மேற்கோள்கள்

## வெளி இணைப்புகள்

பகுப்பு:டாட்டா குழுமம்
இரண்டாம் ருத்திரசேனர்

**இரண்டாம் ருத்திரசேனர்** ( **Rudrasena II**) (கிபி:256–278) மேற்கு இந்தியாவை ஆண்ட மேற்கு சத்ரபதி இராச்சியத்தின் ஆட்சியாளர் ஆவார். இவரது ஆட்சியில் மேற்கு சத்ரபதி இராச்சியம் வளத்திலும், பரப்பளவிலும் உயர்ந்து நின்றது.  இவர் பௌத்த சமயத்தை ஆதாரித்தார்.

இரண்டாம் ருத்திரசேனர் ஆட்சியின் போது சாதவாகனர்கள் கைப்பற்றிய மத்திய இந்தியாவின் சாஞ்சி மற்றும் விதிஷா பகுதிகளை இரண்டாம் ருத்திரசேனர் மீண்டும் கைப்பற்றினார்.

இரண்டாம் ருத்திரசேனர் ஆட்சியில், மேற்கு சத்ரபதிகள், ஆந்திர இசுவாகு மரபினருடன்  கூட்டாளியாக இருந்தனர். மேற்கு சத்திரபதி இராச்சியத்திற்குட்பட்ட உஜ்ஜைன் ஆடசியாளரின் மகள் ருத்திரதாரா-பட்டாரிகா, ஆந்திர இட்சுவாகு மன்னர் மாதாரிபுத்திர வீரபுருசதத்தரின் மனைவியாவர். 

இறுதியாக மேற்கு சத்திரபதிகளின் இராச்சியத்தை குப்தப் பேரரசர் சமுத்திரகுப்தர் (335-75) கைப்பற்றினார்.  

## இதனையும் காண்க
* நகபானர் 
* முதலாம் ருத்திரதாமன்
* இரண்டாம் ருத்திரசிம்மன்
* மூன்றாம் ருத்திரசிம்மன்  
* தேவ்னி மோரி

## மேற்கோள்கள்

## ஆதாரம்
* 

பகுப்பு:இந்தியப் பேரரசர்கள்
பகுப்பு:மகாராட்டிர வரலாறு
பகுப்பு:இராஜஸ்தான் வரலாறு
பகுப்பு:குசராத் வரலாறு
பகுப்பு:மகாராட்டிர வரலாறு
பகுப்பு:மத்தியப் பிரதேச வரலாறு
பகுப்பு:சிதியர்கள்
சிமோன் டாட்டா

**சிமோன் நேவல் டாடா**, *(Simone Naval Tata)* துனோயர் என்றும் அழைக்கப்படும் இவர் டாட்டா குடும்பத்தைச் சேர்ந்த சுவிட்சர்லாந்துநாட்டைச் சேர்ந்த இந்திய வணிகப் பெண்ணாவார்.

இவர் சுவிட்சர்லாந்தின் ஜெனீவாவில் பிறந்து வளர்ந்தார். ஜெனீவா பல்கலைக்கழகத்தில் பட்டம் பெற்றார். இவர் 1953 ஆம் ஆண்டில் ஒரு சுற்றுலாப்பயணியாக இந்தியாவுக்கு வருகைத் தந்தார். அங்கு இவர் நேவல் எச். டாடாவை சந்தித்தார். அவர்கள் 1955 இல் திருமணம் செய்து கொண்டனர். பிறகு இவர் மும்பையில் நிரந்தரமாக குடியேறினார். இவர்களுக்கு நோயல் டாடா என்ற ஒரு மகன் இருந்தார்.

1962 ஆம் ஆண்டில் டாடா எண்ணைய் ஆலைகள் சிறு துணை நிறுவனமாக இருந்தபோது, 1962 ஆம் ஆண்டில்  இவர் லக்மே வாரியத்தில் நிர்வாக இயக்குநராகச் சேர்ந்தார். 1982 ஆம் ஆண்டில் அதன் தலைவராக உயர்ந்தார். மேலும் டிரெண்ட் நிறுவனத்தின் நிர்வாகமற்ற தலைவராக 30 அக்டோபர் 2006 வரை பணியாற்றினார்.

இவர் 1989 இல் டாடா தொழி நிறுவனக் குழுவில் நியமிக்கப்பட்டார்.

சில்லறைத் துறையின் வளர்ச்சியைக் கண்டு, 1996 இல் டாடா லக்மேவை இந்துஸ்தான் லீவர் லிமிடெட்டுக்கு விற்றது. மேலும் விற்பனையின் மூலம் சம்பாதித்த பணத்திலிருந்து டிரெண்டை உருவாக்கியது. லக்மேவின் அனைத்து பங்குதாரர்களுக்கும் டிரெண்டில் சமமான பங்குகள் வழங்கப்பட்டன. *வெஸ்டைட்* பொருட்களும், கடைகளும் டிரெண்டிற்கு சொந்தமானது.

## உசாத்துணை

பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:1930 பிறப்புகள்
பகுப்பு:வாழும் மக்கள்
இரண்டாம் ருத்திரசிம்மன்

**இரண்டாம் ருத்திரசிம்மன்** (**Rudrasimha II**) (304–348) மேற்கு இந்தியா அமைந்த மேற்கு சத்ரபதி இராச்சியத்தின் ஆட்சியாளர் ஆவார். இவர் வெளியிட்ட நாணயங்களில் தம்மை ஜீவதாமனின் மகன் எனக்குறிப்பிட்டுள்ளார்.4-ஆம் நூற்றான்டில் இரண்டாம் ருத்திரசிம்மன் ஆட்சியில்  மேற்கு சத்ரபதிகள் இராச்சியம் மேற்கே  அரபுக் கடல் முதல் கிழக்கே மத்திய இந்தியாவின் விதிஷா, சாஞ்சி ஏரண் வரை விரிவாக்கம் செய்யப்பட்டது. இரண்டாம் ருத்திரதாமன்  பௌத்த சமயத்தை ஆதாரித்தார். மத்திய இந்தியாவின் தற்கால மத்திய பிரதேசத்தில் உள்ள விதிஷா சாஞ்சி, ஏரண் மற்றும் தேவ்னி மோரி பகுதிகளில் பல பௌத்த விகாரைகளும், தூபிகளும் நிறுவினார். அவரது நாணயம் இரண்டாம் யசோதாமன் (317–332) மற்றும் மூன்றாம் ருத்திரதாமன் (332–348)ஆட்சியாளர்களுடன் ஒத்துப்போகிறது, அவர்கள் இரண்டாம் ருத்திரசிம்மனின் ஆட்சிக்குட்பட்ட துணை மன்னர்களாக இருந்திருக்கலாம்.

குஜராத்தின் தேவ்னி மோரி பகுதியில் நடைபெற்ற அகழ்வாய்வுகளில் பௌத்த விகாரைகளும், தூபிகளும், கல்பேழைகளில் மேற்கு சத்ரபதி மன்னர் இரண்டாம் ருத்திரசிம்மனின் நாணயங்களும் கிடைத்துள்ளது.

## இதனையும் காண்க
* நகபானர் 
* முதலாம் ருத்திரதாமன்
* இரண்டாம் ருத்திரசேனர் 
* மூன்றாம் ருத்திரசிம்மன்  
* தேவ்னி மோரி

## மேற்கோள்கள்

பகுப்பு:இந்தியப் பேரரசர்கள்
பகுப்பு:மகாராட்டிர வரலாறு
பகுப்பு:இராஜஸ்தான் வரலாறு
பகுப்பு:குசராத் வரலாறு
பகுப்பு:மத்தியப் பிரதேச வரலாறு
பகுப்பு:சிதியர்கள்
இராமேசுவர் தாசு பிர்லா

**இராமேசுவர் தாசு பிர்லா** (Rameshwar Das Birla) (1892-1973) இவர் ஓர் இந்திய தொழில்முனைவோரும், அறக்காரியங்களை செய்து வந்தவருமாவார். இவர் பல்தேவ் தாசு பிர்லாவின் இரண்டாவது மகனாவார். மாதவ் பிரசாத் பிர்லா, கஜனன் பிர்லா என்ற இரு மகன்கள் இவருக்கு இருந்தனர்.  மும்பை, பிலானி, கொல்கத்தா போன்ற இடங்களில் மருத்துவமனைகளையும், கல்வி நிறுவனங்களையும் நிறுவியதன் மூலம் இவர் நன்கு அறியப்படுகிறார்.. 

1922 ஆம் ஆண்டில் தனது முதல் மனைவியின் மரணத்தைத் தொடர்ந்து மகேசுவரி சாதியில் மறுமணம் செய்து கொள்ள முடிவு செய்தார். இதனால் இவரது குடும்பத்தில் பிளவு ஏற்பட்டது. இவரது புதிய மனைவி மகேசுவரி சமூகத்தைச் சேர்ந்தவர் என்பதாலும், திருமணம் தொடர்பான சாதி விதிகளை மீறியதாலும் இவர்கள் குடும்பத்திலிருந்து வெளியேற்றப்பட்டனர்.   

## மேலும் காண்க

* பிர்லா குடும்பம் 

## ஆதாரங்கள்

*Bio on the web URL accessed on 1 April 2006

பகுப்பு:1973 இறப்புகள்
பகுப்பு:1892 பிறப்புகள்
பகுப்பு:பிர்லா குடும்பம்
லேண்ட்மார்க் புத்தகக்கடைகள்

**லேண்ட்மார்க் நிறுவனம்** (Landmark Limited) லேண்ட்மார்க் அல்லது லேண்ட்மார்க் புத்தக நிலையங்கள் என்று பரவலாக அறியப்படும் இது, சென்னையை தளமாகக் கொண்ட இந்தியாவில் உள்ள புத்தகக் கடைகளின் சங்கிலியாகும். இது இப்போது டாட்டா குழுமத்திற்குச் சொந்தமான டிரெண்ட் நிறுவனத்திற்கு முற்றிலும் சொந்தமானது. ஆகத்து, 2005 இல், டிரெண்ட் சென்னையைத் தளமாகக் கொண்ட தனியாருக்குச் சொந்தமான புத்தகங்களையும், இசை சம்பந்தமான பொருட்களையும் விற்கும் ஒரு சில்லறை விற்பனை நிறுவனமான இந்த நிறுவனத்தின் 76% பங்குகளை வாங்கியது. ஏப்ரல் 2008 இல் 100% பங்குகளை கையகப்படுத்தியது. லேண்ட்மார்க் தற்போது 16 கடைகளைக் கொண்டுள்ளது.

ஒரு சுயாதீன புத்தகக் கடையாகத் தொடங்கப்பட்ட இந்நிறுவனம் ஒரு சங்கிலிக் கடையாக மாறியது. இது முதன்மையாக புத்தகங்கள், இசை, திரைப்பட விசிடி / டிவிடிகள், வீடியோ விளையாட்டுகள் , கணினி விளையாட்டுகள், வீடியோ ஆட்டம், கன்சோல் விளையாட்டு, வீடியோ விளையாட்டு உதிரி பாகங்கள், பொம்மைகள், பத்திரிகைகள், தொழில்நுட்பம் போன்றவற்றை வழங்குகிறது .செல்லிடத் தொலைபேசிகள், கைக் கணினிகள், செல்லிடத் தொலைபேசி உதிரி பாகங்கள், ஒளிப்படக்கருவிகள், இதன் உதிரி பாகங்கள், மடிக்கணினிகள், எழுதுபொருட்கள், பரிசு பொருட்கள், வீட்டுத் தயாரிப்புகள் போன்ற தயாரிப்புகளை கொண்டுள்ளது.

இந்நிறுவனத்திற்குச் சொந்தமான சென்னையைத் தளமாகக் கொண்டு இயங்கும் இ-காமர்ஸ்  வலைத்தளமான *Landmarkonthenet.com* என்பது 2000 ஆம் ஆண்டில் தொடங்கப்பட்டது. இது லேண்ட்மார்க்கின் வலைவழிக் கொள்முதல் விற்பனைப் பிரிவாகும். இதன் மூலம் அதன் சில்லறை விற்பனையை வலைத்தளம் மூலம் செய்கிறது. வலைத்தளம் இப்போது மூடப்பட்டுள்ளது.

## இருப்பிடங்கள்
மும்பை, பெங்களூரு, சென்னை, புனே உள்ளிட்ட இந்தியாவின் முக்கிய நகரங்களில் இந்நிறுவனம் ஐந்து பெரிய வடிவ சில்லறைக் கடைகளைக் கொண்டுள்ளது.

## லேண்ட்மார்க்  வினாடி வினா
இந்தியாவின் பழமையான வினாடி வினாப் போட்டிகளில் ஒன்றான லேண்ட்மார்க் வினாடி வினா, வருடாந்திர வினாடி வினாப் போட்டியாகும். இது பெரும்பாலும் தேசிய விடுமுறை நாட்களில் நடத்தப்படுகிறது. இது 1989 இல் நிறுவப்பட்டது. பின்னர் பெங்களூர், சென்னை, மும்பை, புனே, டெல்லி ஐதராபாத்து ஆகிய இடங்களில் பல்வேறு தேதிகளில் நடைபெற்றது.

## மேலும் காண்க

* டிரெண்ட் நிறுவனம் 
* டாடா குழுமம்

## மேற்கோள்கள்

பகுப்பு:சென்னையை மையமாகக் கொண்ட நிறுவனங்கள்
பகுப்பு:டாட்டா குழுமம்
மாதவ பிரசாத் பிர்லா

**மாதவ் பிரசாத் பிர்லா** (Madhav Prasad Birla) (1918-1990) இந்தியாவின் மேற்கு வங்காளத்தின் கொல்கத்தாவைச் சேர்ந்த ஓர் இந்திய தொழில்முனைவோர் ஆவார். தொண்டுக் காரியங்களுக்காக இவர் அறியப்படுகிறார். மேலும் எம்.பி. பிர்லா குழுமத்தின் நிறுவனருமாவார். 

## சுயசரிதை
மாதவ் பிரசாத் மும்பையில் 1918 சூலை 4 அன்று பிறந்தார். திருமதி. பிரியம்வதா தேவி என்பவரை மணந்தார்.. பிர்லா கார்ப்,  யுனிவர்சல் கேபிள்ஸ், விந்தியா தொலைத் தொடர்பு, இந்துஸ்தான் இரசாயனங்கள், திக்விஜய் கம்பளி ஆலைகள், இந்தியன் ஸ்மெல்டிங் போன்ற பல நிறுவனங்களை இவர் அமைத்திருந்தார். இவர் பிர்லா கோளரங்கத்தையும்,  பெல்லி வ்யூ மருத்துவமனை, பிரியம்வதா பிர்லா அரவிந்த் கண் மருத்துவமனை, கொல்கத்தாவில் பல பள்ளிகள் போன்றவற்றையும் நிறுவினார். மும்பை மருத்துவமனை அறக்கட்டளையின் துணைத் தலைவராகவும் பணியாற்றினார். 

இவர் 1990 சூலை 30அன்று கொல்கத்தாவில் காலமானார். 

## மேலும் காண்க

* பிர்லா குடும்பம் 
* எம்.பி. பிர்லா அறக்கட்டளை மேல்நிலைப்பள்ளி 

## மேற்கோள்கள்

## வெளி இணைப்புகள்
*Bio at Bombay Hospital page

பகுப்பு:1990 இறப்புகள்
பகுப்பு:1918 பிறப்புகள்
பகுப்பு:இந்தியத் தொழிலதிபர்கள்
பகுப்பு:பிர்லா குடும்பம்
ச. முனிசுவாமிப் பிள்ளை

**ச. முனிசுவாமிப் பிள்ளை** (*S. Muniswami Pillai*; 1903 - நவம்பர் 10, 1956, டர்பன்) இலங்கையில் பிறந்து தென்னாப்பிரிக்காவிற் தமிழ்ப்பணி புரிந்த தமிழறிஞரும், நூலாசிரியரும், பத்திரிகாசிரியரும் ஆவார்.

## வாழ்க்கைக் குறிப்பு
1903 ம் ஆண்டில் இலங்கையில் சி. சங்கரன்பிள்ளை, ஆதிலட்சுமி ஆகியோருக்குப் பிறந்த இவர், தென்னாப்பிரிக்காவுக்குப் புலம் பெயர்ந்தார். டர்பன் நகரில் தமிழ்க் கழகங்களை ஏற்படுத்தியதுடன், தென்னாப்பிரிக்கத் தமிழர் சங்கத்தின் செயலாளராகவும் பணியாற்றியுள்ளார். அங்குள்ள தமிழ்ப் பாடசாலையில் தலைமை ஆசிரியராகவும் பணியற்றினார். *பராசர மலர்*, *செந்தமிழ்ச் செல்வன்*, *தமிழ் மணி* ஆகிய பத்திரிகைகளின் ஆசிரியராகவிருந்து பணியாற்றினார். பல நூல்களை எழுதி வெளியிட்டுள்ளார். சில நாடக நூல்களைத் தமிழில் எழுதியும், ஆங்கிலத்திலிருந்து மொழிபெயர்த்தும் தென்னாப்பிரிக்காவில் தமிழ் மாணவர்கள் நடிப்பதற்கு வழங்கினார். இவர் எழுதி நடிக்கப்பெற்ற 'இளங்கோவன்', 'சந்திரசேகரன்', பல்வைத்திய நிபுணர்', 'வெனிசு தேசத்து வணிகன்', 'மதிவாணன்', 'காணாமற்போன கணையாழி', 'துர்ச்செயலின் முடிவு' ஆகிய நாடகங்கள் மிகவும் பிரபலமானவை ஆகும். *பாலர் பாடல்* என்னும் செய்யுள் நூலை மாணவர்களுக்காக எழுதி வெளியிட்டார். பாரதியார் நாள் முதன் முதலாகத் தென்னாபிரிக்காவில் இவரின் முயற்சியாலேயே கொண்டாடப்பட்டது. தமிழ்நாடு மற்றும் இலங்கைப் பத்திரிகைகளில் பல கட்டுரைகளை இவர் எழுதியுள்ளார்.

## மேற்கோள்கள்

பகுப்பு:1903 பிறப்புகள்
பகுப்பு:1956 இறப்புகள்
பகுப்பு:தென்னாப்பிரிக்கத் தமிழர்
மீன்முட்டி அருவி (வயநாடு)

**மீன்முட்டி அருவி** என்பது &nbsp; இந்தியாவின், கேரள மாநிலத்தின், வயநாடு மாவட்டத்தில் உள்ள கல்பற்றாவிலிருந்து 29 கி.மீ. தொலைவில் அமைந்துள்ள ஒரு அருவி ஆகும். இது 300 மீட்டர் உயரத்திலிருந்து மூன்று அடுக்கு அருவியாக விழுகிறது. மீன்முட்டி என்பது மலையாள சொற்களான மீன் மற்றும் முட்டி (முட்டுதல்) ஆகியவற்றின் கலவையாகும். மீன்முட்டி அருவியை மனந்தவாடி - குட்டியாடி சாலையில் இருந்து அணுகலாம் &nbsp; .   மழைக்காலங்களில் ஏற்படும் மிகுதியான வெள்ளத்தின் காரணமாக மீன்முட்டி அருவி ஆபத்தானதாக உள்ளது. 1991 முதல் பலர் வெள்ளத்தில் மூழ்கி உயிரிழந்துள்ளனர். மீன்முட்டி அருவி பசுமையான தேயிலைத் தோட்டங்களால் சூழப்பட்டுள்ளது. 

## மேற்கோள்கள்


பகுப்பு:வயநாடு மாவட்டத்திலுள்ள சுற்றுலாத் தலங்கள்
பகுப்பு:வயநாடு மாவட்டத்திலுள்ள அருவிகள்
பூக்கோட்டேரி

thumb| பூக்கோட் ஏரியில் ஹேட்சரி
**பூக்கோட்டேரி** என்பது தென்னிந்திய மாநிலமான கேரளத்தின்,  வயநாடு மாவட்டத்தில்  உள்ள ஒரு அழகிய நன்னீர் ஏரியாகும் . மாவட்டத்தின் முக்கிய சுற்றுலாத் தலமான பூக்கோட் ஏரி கடல் மட்டத்திலிருந்து 770 மீட்டர் உயரத்தில் பசுமையான காடுகள் மற்றும் மலை சரிவுகளுக்கு இடையே அமைந்துள்ள ஒரு இயற்கை நன்னீர் ஏரியாகும். இது &nbsp; கல்பற்றாவிலிருந்து 15 கி.மீ. தொலைவில் அமைந்துள்ளது. இது கேரளத்தின் மிகச்சிறிய மற்றும் மிக உயரத்திலுள்ள நன்னீர் ஏரியாகும். 

## தோற்றம்
இந்த ஏரி 8.5 ஹெக்டேர் பரப்பிலும், அதிகபட்சமாக 6.5 மீட்டர் ஆழம் கொண்டதாகவும் உள்ளது.  வைதிரி நகரத்திற்கு தெற்கே 3 கி.மீ  தொலைவில் அமைந்துள்ள இந்த ஏரி வயநாட்டில் மிகவும் பிரபலமான சுற்றுலா தலங்களில் ஒன்றாகும்.. 

## அம்சங்கள்
இந்த ஏரியானது வான்வழி பார்வையில் இந்தியாவின் வரைபடத்தை இயற்கையாகவே ஒத்ததாக உள்ளது. கேரளத்தின் காடுகளின் மலைகள் மத்தியில் அமைந்துள்ள வற்றாத நன்னீர் ஏரிகளில் இது ஒன்றாகும். பெத்தியா பூகோடென்சிஸ், பூகோட்டேரியில் மட்டுமே உள்ள ஒரு வகை சைப்ரினிடு மீன் ஆகும். இந்த ஏரியில் நீல அல்லி (புளூ லோட்டசு) மற்றும் மீன்கள் ஏராளமாக உள்ளன. இங்கு படகு வசதிகளும் உள்ளன. ஏரியைச் சுற்றியுள்ள காடுகள் பல காட்டு விலங்குகள், பறவைகள் மற்றும் பூச்சி இனங்களைக் கொண்டுள்ளது. ஏரியில் ஆங்காங்கே அல்லிப் பூக்கள்  உள்ளன. ஏரியின் நுழைவாயிலில் ஒரு கைவினைப் பொருள் கடை உள்ளது, அங்கு நீங்கள் கைகளால் தயாரிக்கப்பட்ட சவர்க்காரம், ஆயுர்வேத மருத்துவ பொருட்கள், கைவினைப்பொருட்கள் போன்ற அனைத்தையும் வாங்கலாம். 

## நிருவாகம்
இந்த ஏரி தெற்கு வயநாடு வனக்கோட்டத்தின் கீழ் உள்ளது மற்றும் மாவட்ட சுற்றுலா மேம்பாட்டு கவுன்சிலால் வேண்டிய வசதிகள் செய்யபட்டுள்ளது. இங்கு படகு வசதி, குழந்தைகள் பூங்கா, கைவினைப்பொருட்கள் மற்றும் மசாலா பொருள் கடை மற்றும் நன்னீர் மீன்வளம் ஆகியவை இங்கு சுற்றுலாப் பயணிகளை ஈர்க்கின்றன. 

## இங்கு எப்படிச் செல்வது
சாலை வழியாக: கோழிக்கோட்டிலிருந்து  தே. நெ. சாலை 212 இன் வழியாக 60 &nbsp;கி.மீ., தொலைவில் உள்ளது. அருகிலுள்ள பேருந்து நிறுத்தம் தாலிப்புழா. அருகிலுள்ள தொடருந்து நிலையம்: கோழிக்கோடு தோடருந்து நிலையம் (60 &nbsp; கி.மீ), அருகிலுள்ள வானூர்தி நிலையம்: கோழிக்கோடு பன்னாட்டு வானூர்தி நிலையம் 

## படக்காட்சியகம்

படிமம்:Pookot Lake1.jpg|ஏரியில் படகுகள் 
Pookode lake aquarium fishes.jpg|ஏரியிலுள்ள மீன் காட்சியகத்தில் 
Childrens Park near Pookode Lake.jpg|பூக்கோடு ஏரிக்கு அருகிலுள்ள குழந்தைகள் பூங்கா 
Pookode Lake Boating.jpg|  பூக்கோடு ஏரியில் படகு 
படிமம்:Pookot Lake2.jpg|லேக் வியூ 
Riverkingfisher by irvin DSCN0146.JPG|ஓரு மீன்கொத்தி 
Blue water lillys from pookote lake wayanad.JPG|பூக்கோடு ஏரியில் தாமரை 
Pookode Lake - Entry area snap 0098.JPG|நுழைவுச்சீட்டு கொடுக்குமிடம்ட 
Flower in Pookode lake.jpg|பூக்கோடு ஏரியில் தாமரை 
படிமம்:Pookod Lake.ogv|காணொலி 
படிமம்:Pookkode Temple.jpg|ஏரிப்பகுதியில் உள்ள கோயில் 
படிமம்:Pookkottu_lake_summer.jpg|கோடை காலத்தில் 


## குறிப்புகள்

## வெளி இணைப்புகள்

* பூக்கோடு ஏரியின் ஓளிப்படங்கள்  

பகுப்பு:வயநாடு மாவட்டத்திலுள்ள சுற்றுலாத் தலங்கள்
பகுப்பு:கேரள ஏரிகள்
பகுப்பு:Coordinates on Wikidata
லோவ்ராஜ் குமார்

**லோவ்ராஜ் குமார்** (*Lovraj Kumar*, 1926 - 1994) ஓர் இந்திய அரசு குடிமை பணியாளார் ஆவார். இவர் 1950களின் பிற்பகுதியிலிருந்து 1980களின் முற்பகுதி வரை இந்திய பொருளாதாரக் கொள்கைகளை உருவாக்குவதில் பங்கு வகித்தார்.  

குமார் 1926 இல் நைனிடாலில் பிறந்தார். டெஹ்ராடூனின் டூன் பள்ளியில் கல்வி பயின்றார்.  இவர் 1947 இல் இந்தியாவின் முதல் ரோட்ஸ் அறிஞரானார்  மற்றும் ஆக்சுபோர்டில் உள்ள மாக்டலென் கல்லூரியில் வேதியியல் படிக்கச் சென்றார். இந்தியா திரும்பியதும் பர்மா ஆயில் நிறுவனத்தில் சேர்ந்து பணி செய்தார்.  இந்திய ஆட்சி பணியாளராக, இவரது மிக முக்கியமான பதவி பெட்ரோலிய அமைச்சின் செயலாளராகும். இவரது கடைசி பணியில் உருக்கு அமைச்சகத்தின் செயலாளராக இருந்தார். இதிலிருந்து 1984 இல் ஓய்வு பெற்றார். 

இவர் பொருளாதார நிபுணரான தர்மா குமாரை 1951 இல் திருமணம் செய்தார். இவர்களுக்கு ராதா குமார் என்ற மகள் இருக்கிறார். 

ஓய்வுபெற்றபோது, டூன் பள்ளியின் ஆளுநர்கள், இந்திய வனவிலங்கு நிதியம் மற்றும் பயன்பாட்டு பொருளாதார ஆராய்ச்சிக்கான தேசிய கவுன்சில் உள்ளிட்ட பல குழுக்கள் மற்றும் நிறுவனங்களுக்கு இவர் தலைமை தாங்கினார். 

## மேற்கோள்கள்

பகுப்பு:1929 பிறப்புகள்
பகுப்பு:1994 இறப்புகள்
பகுப்பு:இந்தியப் பொருளியலாளர்கள்
கன்னியாகுமரி திருப்பதி வெங்கடேசுவர சுவாமி கோயில்

**கன்னியாகுமரி திருப்பதி வெங்கடேசுவர சுவாமி கோயில்** () என்பது இந்தியா தீபகற்பத்தின் தமிழ்நாடு மாநிலத்தில் கன்னியாகுமரி மாவட்டத்தின் கன்னியாகுமரி புறநகர்ப் பகுதியில், கன்னியாகுமரி கடலோரமாக கட்டப்பட்டுள்ள ஒரு பெருமாள் கோயில் ஆகும்.

இந்தியாவில் அனைத்து மாநிலங்களிலும் திருப்பதி வெங்கடாசலபதி கோயிலைக் கட்ட திருப்பதி திருமலை தேவஸ்தானம் முடிவு செய்தது. அதன்படி, வட இந்தியா மற்றும் தென்னிந்தியாவில் உள்ள அனைத்து மாநிலங்களில் கோயில்களைக் கட்டி வருகிறது.

தமிழ்நாட்டின் தென்கோடியில் உள்ள கன்னியாகுமரியில் உள்ள விவேகானந்த கேந்திரம், தனது வளாகத்தின் ஐந்தரை ஏக்கர் நிலத்தை நன்கொடையாக வழங்கிய நிலத்தில், திருமலை திருப்பதி தேவஸ்தானம் ரூபாய் 22.5 கோடியில் திருப்பதி வெங்கடாசலபதி கோயிலைக் கட்ட 13 சூலை 2013 அன்று கட்டுமானப்பணி துவக்கியது.  

இரண்டு தளங்களுடன் கட்டப்பட்ட இக்கோயிலில் மேல்தளத்தில் மூலவர் வெங்கடாசலபதி, பத்மாவதி தாயார், ஆண்டாள், கருடாழ்வாருக்கு தனித்தனி சன்னதிகள் உள்ளன. கீழ் தளத்தில் மடப்பள்ளி, கல்யாண மண்டபம், அர்ச்சகர்கள் தங்கும் குடியிருப்புகள், சகஸ்ர தீப அலங்கார மண்டபம் போன்றவை அமைக்கப்பட்டுள்ளன.

## இதனையும் காண்க
* கன்னியாகுமரி பகவதி அம்மன் கோயில்
* விவேகானந்தர்  பாறை
* விவேகானந்தர் நினைவு மண்டபம்
* விவேகானந்த கேந்திரம்
* காந்தி மண்டபம்

## மேற்கோள்கள்


## வெளி இணைப்புகள்
* GeoHack - கன்னியாகுமரி திருப்பதி வெங்கடாசலபதி கோயில்

*  கன்னியாகுமரி திருப்பதி கோயில் - காணொளி

பகுப்பு:கன்னியாகுமரி மாவட்டத்திலுள்ள பெருமாள் கோயில்கள்
ராதா குமார்

**ராதா குமார்** (*Radha Kumar*) ஓர் இந்திய பெண்ணியவாதி, கல்வியாளர் மற்றும் எழுத்தாளர். இவரது இன மோதல்கள் குறித்தும் மற்றும் சமாதான செயல்முறைகளில் கவனம் செலுத்தும் பணிகள் அனைத்தும் வலுவான பெண்ணிய கண்ணோட்டத்தில் அமையும்.

## ஆரம்ப கால வாழ்க்கை
குமார், முன்னாள் அதிகாரமிக்க அதிகாரியும்,இந்திய நிர்வாக சேவையின் உயரடுக்கு உறுப்பினருமான லோவ்ராஜ் குமாரின் மகள் ஆவார்.இவரின் தாயார் தர்மா குமார், ஓர் வரலாற்றாசிரியர். லோவ்ராஜ் குமார் உத்தரகண்ட் பகுதியைச் சேர்ந்தவர் என்றாலும், தர்மா தென்னிந்தியாவைச் சேர்ந்த ஒரு தமிழ் பிராமண குடும்பத்தைச் சேர்ந்தவர். ராதா குமார் டெல்லியில் வளர்ந்து நவீன பள்ளியில் (புது தில்லி) படித்தார். கேம்பிரிச்சுப் பல்கலைக்கழகத்தில் முதுகலைப் பட்டம் பெற்றார். ஜவஹர்லால் நேரு பல்கலைக்கழகத்தில் முனைவர் பட்டம் பெற்றார்.

## பணிகள்
குமார் பலவிதமான தலைப்புகளில் பல புத்தகங்களை எழுதியுள்ளார். இவரது புத்தகங்கள் பெரும்பாலும்  பாலின பிரச்சினைகளில் உள்ள சிக்கலான சூழ்நிலைகளை பற்றியதாக இருக்கிறது. வழக்கமாக இந்த முறையில் உரையாற்ற இவர் தேர்ந்தெடுத்த மோதல்கள் ஒரு முஸ்லீம் கட்சி அல்லது ஒரு கம்யூனிஸ்ட் கட்சி அல்லது இவை இரண்டையும் உள்ளடக்கியது.

இவர் டெல்லியில் அமைந்துள்ள முஸ்லீம் சிறுபான்மை  கல்வி நிறுவனமான ஜாமியா மிலியா இஸ்லாமியாவில் அமைதி மற்றும் மோதலுக்கான தீர்வுக்கான நெல்சன் மண்டேலா மையத்தில் இயக்குநராகப் பணியாற்றி வருகிறார். மேலும் ஃபோர்டு பவுண்டேஷன் பொன்ற அமெரிக்காவை தளமாகக் கொண்ட நிறுவங்களிடம் இருந்து நிதியுதவி பெற்று நடத்தப்படும் *டெல்லி பாலிசி குழுமத்தின்* இணை நிறுவனர் மற்றும் இயக்குநராகப் பணியாற்றி வருகிறார்.

## காஷ்மீர் பேச்சுவாத்தை குழு
2010 அம ஆண்டு அக்டோபரில், இந்திய மத்திய அரசின் பாதுகாப்பு அமைச்சரவைக் குழுவால் நியமிக்கப்பட்ட ஜம்மு-காஷ்மீருக்கான பேச்சுவார்த்தை குழுவின் மூன்று நபர்களில் ஒருவராக குமார் நியமிக்கப்பட்டார். இந்த குழுவிற்கு டைம்ஸ் ஆப் இந்தியாவின் முன்னாள் ஆசிரியர் திலீப் பட்கோங்கர் தலைமை தாங்கினார்.  முன்னாள் இந்திய தேர்தல் ஆணையர் எம்.எம்.அன்சாரி அவர்களும் இந்த குழுவில் இடம்பெற்றார்.

## வெளியிடப்பட்ட படைப்புகள்

* பிரிந்து வீழ்வதா?:  போஸ்னியா பிரிவினை 
* ஆழமாக பிளவுபட்ட சமூகங்களில் சமாதானத்தை பேச்சுவார்த்தை நடத்துதல்: உருவகப்படுத்துதல்களின் தொகுப்பு 
* பிரிவினையோடு சமாதானம் செய்தல் 
* இந்தியாவில் பெண்கள் உரிமைகள் மற்றும் பெண்ணியத்திற்கான இயக்கங்கள் 1900-1990 : ஓர் வரலாறு 
* போஸ்னியா-ஹெர்சகோவினா: போருக்கும் அமைதிக்கும் இடையில் (இணை ஆசிரியர்) 
* ஒரு காஷ்மீர் தீர்வுக்கான கட்டமைப்புகள் 
* போரில் சொர்க்கம்: காஷ்மீரின் அரசியல் வரலாறு

## மேற்கோள்கள்

பகுப்பு:இந்தியப் பெண் எழுத்தாளர்கள்
பகுப்பு:வாழும் மக்கள்
ஆற்றல் மற்றும் சுற்றுச்சூழல் பொறியியல்

**ஆற்றல் மற்றும் சுற்றுச்சூழல் பொறியியல்** *(Energy and environmental engineering)* என்பது ஆற்றல் பொறியியலின் ஒரு கிளை ஆகும். ஆற்றலை திறம்பட பயன்படுத்தவும் சுற்றுச்சூழலை பராமரிக்கவும் இத்துறை முயல்கிறது. கட்டமைக்கப்பட்ட சூழல், புதுப்பிக்கத்தக்க ஆற்றல் மற்றும் பாரம்பரிய எரிசக்தி தொழில்கள் உட்பட ஆற்றல் பொறியாளர்களுக்கு பல துறைகளின் அறிவு தேவைப்படுகிறது. 

சூரியக் கதிர்வீச்சு இப்பிரிவில் முக்கியமானதாகவும் புரிந்து கொள்ள வேண்டியதாகவும் உள்ளது. இக் கதிர்வீச்சு பூமியின் வானிலையையும்  கிடைக்கும் பகல் நேரத்தையும் பெரிதும் பாதிக்கிறது. பூமியின் இயற்கை சூழலை மட்டுமல்ல, நாம் உருவாக்கும் சிறிய உள் சூழல்களையும் இது பாதிக்கிறது.  
 
ஆற்றல் பொறியியலுக்கு குறைந்தபட்சம் இயக்கவியல், வெப்ப இயக்கவியல், கணிதம், பொருளறிவியல், வேதிவினைக் கூறுகளின் விகிதவியல், மின் இயந்திரங்கள், உற்பத்தி செயல்முறைகள் மற்றும் ஆற்றல் அமைப்புகள் பற்றிய பல்வேறு துறை புரிதலும் தேவைப்படுகிறது.

உட்சூழல்கள் மற்றும் வெளிப்புற சூழல்கள் என சுற்றுச்சூழல் பொறியியல் பொதுவாக இரண்டு முக்கிய பகுதிகளாக கிளைக்கிறது. 
வீட்டுவசதி அல்லது அலுவலகங்கள் அல்லது பிற வணிக நிறுவனங்கள் தொடர்புடைய பண்புகளை உட் சூழல்கள் கொண்டிருக்கும். . சுற்றுச்சூழல் பொறியியல் சில நேரங்களில் உள் சூழலை ஒரு வசதியான நிலைக்கு நிலைநிறுத்துவதற்கு கட்டிட சேவைகளை வடிவமைப்பதை குறிக்கும் அல்லது கார்பன் டை ஆக்சைடு அல்லது பிற தீங்கு விளைவிக்கும் பொருட்கள் போன்ற அதிகப்படியான மாசுபாடுகளை அகற்றுவதை குறிக்கும்.  
 
நீர் நிலைகள், காற்று, நிலம் அல்லது கடல் போன்றவை வெளிப்புற சூழலை குறிக்கும்.  இவற்றின் ஆற்றலைப் பயன்படுத்துவதற்கான புதிய உத்திகள் அல்லது இவற்றை மாசுபடுத்தும் தொழில்நுட்பங்களுக்கான சிகிச்சை வசதிகளை உருவாக்குதல் போன்றவை வெளிப்புறச் சூழலில் அடங்கும்.
 
இந்த பரந்த துறை பல பகுதிகளை உள்ளடக்கியதாகும்.  ஆனால் முக்கியமாக இயந்திரவியலையும்  மின்சாரவியலையும் இந்தத்துறை சார்ந்திருக்கிறது.   புதைபடிவ எரிபொருட்களைப் பயன்படுத்துவதற்கான தூய்மையான, திறமையான வழிகளை ஆராய முற்படுகிறது, அதே நேரத்தில் சூரிய, காற்று மற்றும் அலை ஆற்றல் போன்ற புதுப்பிக்கத்தக்க மற்றும் நிலையான வளங்களைப் பயன்படுத்தும் அமைப்புகளையும் ஆராய்ந்து உருவாக்குகிறது. 

## மேற்கோள்கள்

பகுப்பு:ஆற்றல் தொழினுட்பம்
பகுப்பு:பொறியியல்
புகுந்த வீடு (தொலைக்காட்சித் தொடர்)

**புகுந்த வீது** என்பது தொலைக்காட்சியில் 16 சூன் 2012 முதல் 15 ஆகத்து 2014 ஆம் ஆண்டு முதல் திங்கள் முதல் வெள்ளி வரை இரவு 8 மணிக்கு ஒளிபரப்பான குடும்ப தொலைக்காட்சி நாடகத் தொடர் ஆகும். பிப்ரவரி 24, 2014 திங்கள் முதல், நிகழ்ச்சி இரவு 8:00 மணி நேர இடத்திற்கு மாற்றப்பட்டது.

இந்த தொடர் 'நான் ரமேசன் வந்திருக்கிறேன்' என்ற புதின கதையை தழுவி சத்ய ஜோதி படங்கள் என்ற தயாரிப்பு நிறுவும் சார்வில் தியாகசரவணன் மற்றும் செல்வி தியாகராஜன் ஆகியோர் இணைத்து தயாரிக்க, பி.நித்தியானந்தம்  மற்றும் ஆர்.பாலாஜி யாதேவ் எம்.ஏ ஆகியோர் இயக்கியுள்ளார்கள். இந்த தொடரில் ஷமிதா ஸ்ரீகுமார், ஸ்ரீகரன், சிந்து ஷியாம், டெல்லி குமார், வெங்கட் ரங்கநாதன், ஹேமலதா போன்ற பலர் நடித்துள்ளனர். இந்த தொடர் 15 ஆகத்து 2014 அன்று 766 அத்தியாயங்களுடன் நிறைவு பெற்றது.

## கதைச்சுருக்கம்
தை ராதா மற்றும் அவரின் தந்தையுடனான வலுவான பிணைப்பு, திருமணத்திற்குப் பிறகு வாழ்க்கையில் ரோலர்-கோஸ்டர் சவாரி மற்றும் எல்லா உறவுகளையும் அவர் எவ்வாறு கையாளுகிறார் என்பதைச் சுற்றி வருகிறது. ராதா ஒரு தாய் இல்லாத குழந்தை, பள்ளி ஆசிரியராக இருக்கும் தந்தை அவளை மிகவும் நல்ல மதிப்புகளுடன் வளர்க்கிறார். இருவரும் ஒருவரையொருவர் பெரிதும் நேசிக்கிறார்கள், ராதாவின் தந்தை மீதான மரியாதை மற்றும் பாசத்திற்கு எல்லையே இல்லை. ராதா திருமணமான வயது மற்றும் எதிர்பாராத சில சூழ்நிலைகளால் அவரது திருமணம் மண்டபத்தில் நிறுத்தப்படுகிறது. ராதா அதே மண்டபத்தில் திருமணம் செய்து கொண்டார், அவளுடைய தந்தை ஒரு அதிசயத்திற்கு ஒன்றும் இல்லை என்று நினைக்கிறார். ஆனால் துரதிர்ஷ்டவசமாக, திருமணத்திற்குப் பிறகு ராதாவின் மாமியார் வீட்டில் நடந்த சம்பவங்கள் அவருக்கு முற்றிலும் தெரியாது. கதை மென்மையான உணர்வுகளைச் சுற்றி பிணைக்கப்பட்டுள்ளது, இது உங்கள் தொண்டையைப் பிடிக்கிறது மற்றும் பார்வையாளர்களை கதை மற்றும் அதன் கதாபாத்திரங்களில் ஒட்ட வைக்கிறது.

## நடிகர்கள்
* ஷமிதா ஸ்ரீகுமார் - ராதா
* ஸ்ரீகரன் - விஸ்வநாதனாக
* டெல்லி குமார் - ராமநாதனாக 
* வெங்கட் ரங்கநாதன்
* ஹேமலதா - சீதா 
* சிந்து ஷியாம் - அனுஷா

## நேர அட்டவணை
இந்த தொடர் ஆரம்பத்தில் 16 ஜூன் 2012 அன்று திங்கள் முதல் வெள்ளி வரை  இரவு 7 மணி வரை ஒளிபரப்பானது. பின்னர் 24 பிப்ரவரி 2014 திங்கள் முதல் இரவு 8 மணி நேரம் மாற்றப்பட்டு ஒளிபரப்பப்பட்டது.

## சர்வதேச ஒளிபரப்பு
* இந்த தொடர் ஜீ தமிழ் மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் பழிவாங்குதல் குறித்தான தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2012 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
டார்லிங் டார்லிங்

**டார்லிங் டார்லிங்** என்பது ஜீ தமிழ் தொலைக்காட்சியில் 19 திசம்பர் 2016 முதல் 10 சூன் 2017 ஆம் ஆண்டு வரை ஒளிபரப்பாகி, 102 அத்தியாயங்களுடன் நிறைவு பெற்ற நகைச்சுவை தொலைக்காட்சி நாடகத் தொடர் ஆகும்.. இந்த தொடர் 'பாபிஜி கர் பர் ஹைன்!' என்ற ஹிந்தி மொழித் தொடரின் மறு ஆக்கம் ஆகும்.

இந்த தொடரில் ராம்ஜி, சித்ரா, நந்தினி, நளினி, ஸ்ரீ வித்யா சங்கர், குரங்கு ரவி, வசந்த் கோபிநாத் போன்ற பலர் நடித்துள்ளனர்.

## நடிகர்கள்
* ராம்ஜி - வெங்கடேஷ்
* சித்ரா - அனிதா
* நந்தினி - ருக்குமணி
* வசந்த் கோபிநாத் - நட்டு
* நளினி - 
* ஸ்ரீ வித்யா சங்கர்
* குரங்கு ரவி - கோபி

## நேர அட்டவணை
இந்த தொடர் ஆரம்பத்தில் 19 டிசம்பர் 2016 முதல் திங்கள் முதல் வெள்ளி வரை இரவு 10:00 மணிக்கு ஒளிபரப்பப்பட்டது . பின்னர் 24 ஏப்ரல் 2017 ஆம் ஆண்டு முதல் ஒவ்வொரு சனிக்கிழமையும் இரவு 10:00 மணிக்கு மாற்றப்பட்டு ஒளிபரப்பானது. இந்த நிகழ்ச்சி ஒளிபரப்பான நேரத்திற்கு சொல்வதெல்லாம் உண்மை என்ற நிகழ்ச்சி இரவு 10:00 மணிக்கு ஒளிபரப்பானது.

## சர்வதேச ஒளிபரப்பு
* இந்த தொடர் ஜீ தமிழ் மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
* இந்த தொடரின் அத்தியாயங்கள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் நகைச்சுவைத் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2016 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2017 இல் நிறைவடைந்த தமிழ்த் தொலைக்காட்சி நிகழ்ச்சிகள்
சிவரகசியம்

**சிவராகசியம்** என்பது ஜீ தமிழ் தொலைக்காட்சியில் 8 செப்டம்பர் 2014 முதல் திங்கள் முதல் வெள்ளி வரை இரவு 10 மணிக்கு ஒளிபரப்பான புராண தொலைக்காட்சி நாடகத் தொடர் ஆகும். இந்த தொடரை பி. நித்தியானந்தம் என்பவர் இயக்க, அஜய் கபூர், கார்த்தி, ஷாமிலி சுகுமார், சைராம், நந்தினி, ஈஸ்வர், டி.என்.டி ராஜா போன்ற பலர் நடித்துள்ளனர். இந்தத் தொடர் 16 ஏப்ரல் 2015 அன்று 150 அத்தியாயங்களுடன் நிறைவு பெற்றது.

## கதைச்சுருக்கம்
சிவா ரகசியம் என்பது நம்பிக்கை, நம்பிக்கை, அறிவியல் மற்றும் ஆன்மீகத்தின் கதை. இது பூமிகாததன்பட்டி என்ற கற்பனை கிராமத்தை சுற்றி வருகிறது.

## நடிகர்கள்
*அஜய் கபூர்
*கார்த்தி
*ஷாமிலி சுகுமார்
*சாய்ராம்
*நந்தினி
*ஈஸ்வர்
*டி.என்.டி ராஜா
*ஷோபனா
*அரவிந்த் ராஜ்
*குட்டி ரமேஷ்
*ராஜம்மா
*பி.பி.ரவிக்குமார்
*சதீஷ்
*ரவி சங்கர்
*சங்கீதா
*சம்சன்

## சர்வதேச ஒளிபரப்பு
* இந்த தொடர் ஜீ தமிழ் மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
* இந்த தொடரின் அத்தியாயங்கள் ஜீ5 என்ற இணைய மூலமாகவும் பார்க்கலாம்.
* மொரிசியசு நாட்டு தொலைக்காட்சியிலும் திங்கள் முதல் வெள்ளி வரை 16:05 மணிக்கு ஒளிபரப்பானது.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் புராண தொலைக்காட்சி நாடகங்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2014 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2015 இல் நிறைவடைந்த தமிழ்த் தொலைக்காட்சி நிகழ்ச்சிகள்
இருட்டு

**இருட்டு** (*Iruttu*) 2019 இந்திய தமிழ் மொழி திகில்  திரைப்படம். இத்திரைப்படத்தில்  சுந்தர் சி, சாக்ஷி சவுத்ரி மற்றும் விடிவி கணேஷ் ஆகியோர் நடித்துள்ளனர். இப்படத்திற்கான இசையை கிரிஷ் ஜி இயக்கியுள்ளார் , ஒளிப்பதிவை இ.கிருஷ்ணசாமி கையாண்டார். இந்த படம் 6 டிசம்பர் 2019 அன்று வெளியிடப்பட்டது.

## நடிகர்கள்
* சுந்தர் சி -  செழியன்
* சாக்ஷி சவுத்ரி - ரெஜி செழியன்
* தன்ஷிகா - ஜின் சிலா
* விடிவி கணேஷ் - குலந்தைவேலாக 
* மனஸ்வி - தியா
* விமலா ராமன் - ஜின் ஷைகா

## மேற்கோள்கள்

## வெளி இணைப்புகள்
https://tamil.filmibeat.com/reviews/v-z-durai-directed-iruttu-movie-is-a-complete-horror-065544.html

பகுப்பு:2019 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
குலாம் முஹம்மது அலிகான்

**[[கான் பகதூர்]] (சர் குலாம் முஹம்மது அலி கான்)**  (1882-1952) ஓர் ஆற்காடு நவாப்களின் ஐந்தாவது இளவரசர் ஆவார். இவர் 1903 முதல் 1952 வரை ஆட்சி செய்தார்.

## ஆரம்ப கால வாழ்க்கை
குலாம் முஹம்மது அலி கான் 1882 ஆம் ஆண்டு  பிப்ரவரி 26 அன்று முஹம்மது முனவர் கானுக்கு மகனாகப் பிறந்தார். இவர் நியூடிங்டன் கோர்ட் ஆஃப் வார்ட்ஸ் நிறுவனத்தில் கல்வி கற்றார்.

## ஆட்சி
குலாம் முஹம்மது அலி கான் 1903 இல் இவரின் தந்தை முஹம்மது முனாவர் கானின் மரணத்தின் பின்னர் அரியணையில் அமர்ந்தார். அடுத்த ஆண்டே இவர் மெட்ராஸ் சட்டமன்றத்தில் பரிந்துரைக்கப்பட்டார். அங்கு 1904 முதல் 1906 வரை பணியாற்றினார். 1910 ஆம் ஆண்டில், மெட்ராஸ் பிரசிடென்சியின் முஸ்லிம்களை பிரதிநிதித்துவப்படுத்தும் பிரித்தானிய கீழ் இயங்கும் சட்டமன்ற கவுன்சிலுக்கு இவர் பரிந்துரைக்கப்பட்டார். 1910 முதல் 1913 வரை  சட்டமன்ற உறுப்பினராகப் பணியாற்றினார். 1916 ஆம் ஆண்டில் இவர் மெட்ராஸ் சட்டமன்றத்தில் மீண்டும் பரிந்துரைக்கப்பட்டார். 1916 முதல் 1919 வரை இரண்டாவது முறையாக பதவியில் இருந்தார்.

இவர் அகில இந்திய முஸ்லிம் லீக்கின் தலைவராகவும் பணியாற்றினார். மதராஸ் மாகாணத்தில் முஸ்லிம்களின் முக்கிய பிரபுவாகவும் மற்றும் தலைமை பிரதிநிதியாக இருந்தார்.

குலாம் முஹம்மது அலி கான் 1952 இல் இறந்தார். இவரின் உடலுக்கு முழு மாநில மரியாதைகளுடன் அடக்கம் செய்யப்பட்டது.

## கவ்ரவங்கள்
குலாம் முஹம்மது அலிகான் 1897 ஜூன் 22 அன்று "கான் பகதூர்" என்ற பட்டத்துடன் க honored ரவிக்கப்பட்டார். 1909 ஆம் ஆண்டு ஜனவரி 1 ஆம் தேதி இந்தியப் பேரரசின் நைட் கமாண்டராக நியமிக்கப்பட்டார். இது 1917 இல் GCIE ஆக மேம்படுத்தப்பட்டது. 1935 முதல் மரியாதைக்குரிய "ஹிஸ் ஹைனஸ்" ஐப் பயன்படுத்த அவர் அனுமதிக்கப்பட்டார். மெய்க்காப்பாளர்களைப் பிரிப்பதற்கும் அவருக்கு அனுமதி வழங்கப்பட்டது.

## குறிப்புகள்

* 

பகுப்பு:இந்திய முஸ்லிம்கள்
பகுப்பு:1952 இறப்புகள்
பகுப்பு:1882 பிறப்புகள்
நெகிழிகள் சவால் 2020

**நெகிழிகள் சவால் 2020 (Plastics 2020 Challenge)** என்பது மக்களின் பயன்பாட்டிற்கு பிறகு  நிலப்பரப்புக்கு அனுப்பப்படும் நெகிழி கழிவு பொருட்களின் அளவைக் குறைக்கும் பிரச்சாரம் ஆகும்.  

## உறுதிமொழிகள்
2020 ஆம் ஆண்டில் இங்கிலாந்து நாட்டில் நெகிழி பைகளின் பயன்பாடுகளை குறைக்கவும் நெகிழிகளை மறுசுழற்சி விகிதத்தை இரண்டு மடங்காக உயர்த்துவது மற்றும் நிலப்பரப்பிற்கு செல்வதை குறைக்க வேண்டும்.  

## மறுசுழற்சி
நெகிழிகள் மறுசுழற்சி செய்து இனி அதில் மறுசுழற்சி செய்யமுடியாது என்றால் மட்டுமே நிலப்பகுதிக்கு அனுப்ப வேண்டும். நெகிழிகளை நீடித்த மறுசுழற்சி செய்ய முடியாத நெகிழிகள் மேம்பட்ட வெப்ப செயல்முறைக்கு ஒரு மதிப்புமிக்க பாதுகாப்பன ஆற்றல் வளத்தை வழங்குகிறது.   

## அறைகூவல்
நெகிழி துறையால் மட்டும் மாற்றத்தை அடைய முடியாது, அரசுத்துறைகள், சட்ட இயற்றுபவர்கள், அரசியல் தலைவர்கள், சமூக இயக்கங்கள், பொது மக்கள் இணைந்து செயல்பட வேண்டும்.  இதன் மூலம் இங்கிலாந்தின் வள செயல்திறனை அதிகரிக்கும் மற்றும் பசுமைத் துறையில் புதிய வேலைகளை உருவாக்க முடியும்.  

## மேலும் காண்க

* நெகிழி மறுசுழற்சி 
* தண்ணீர் பாட்டில்களின் மறுபயன்பாடு 
* கழிவு அமலாக்க திட்டம் 
* சுற்றுச்சூழல், உணவு மற்றும் கிராம விவகாரங்களுக்கான துறை 

## மேற்கோள்கள்

## வெளி இணைப்புகள்

* 
பகுப்பு:மீளுருவாக்கம்
பகுப்பு:நெகிழிகள்
கோத்ரூட்

**கோத்ரூட்** (**Kothrud**)  இந்தியாவின் மகாராட்டிரா மாநிலத்தின் புனே மாநகரத்தில் அதிக குடியிருப்புகள் கொண்ட வேகமாக வளர்ச்சியடைந்து வரும் ஒரு பகுதியாகும். மராத்தியப் பேரரசின் பேஷ்வா காலத்தில் இராணி மஸ்தானியின் அரண்மனை கோத்ரூட் பகுதியில் இருந்தது.

பௌத் சாலை மற்றும் கார்வி சாலைகள் கோத்ரூட் பகுதியில் செல்கிறது உள்ளது. இப்பகுதியில் 2,50,000 மக்கள் வாழ்வதாக அறியப்படுகிறது.

## பொருளாதாரம்
கோத்ரூட்டில் பல தகவல் தொழிநுட்ப நிறுவனங்கள் உள்ளது. கிர்லோஸ்கர் குழுமத்தின் மோட்டார் பம்பு தொழிற்சாலையும்,  இந்திய தானியங்கி ஆராய்ச்சி சங்கமும் இப்பகுதியில் இயங்குகிறது.

## போக்குவரத்து

கோத்ரூட் பேருந்து நிலையத்திலிருந்து புனே சந்திப்பு தொடருந்து நிலையம், சிவாஜி நகர், நிக்டி போன்ற பகுதிகளுக்கு மாநகரப் பேருந்துகள் செல்கிறது.

## கல்வி
* மகாராஷ்டிரா தொழில்நுட்ப நிறுவனம்
* மரத்வாடா மித்ரா மண்டல் பொறியியல் கல்லூரி
* MKSSS கும்மிங்ஸ் மகளிர் பொறியியல் கல்லூரி
* எம் ஐ டி - டபிள்யு பி யு மேலாண்மைக் கல்லூரி
* அபிநவ வித்தியாலயம்
* பால் சிக்சா பள்ளி
* ஜோக் வித்தியாலயா 
* பரஞ்சபே வித்தியா மந்திர் 
* மில்லியனியம் தேசியப் பள்ளி
* நகர பன்னாட்டுப் பள்ளி 
* எம் ஐ டி உலக அமைதி மையம் 
* நியூ இந்தியா பள்ளி 
## இதனையும் காண்க
* புனே மாநகராட்சி
* பிம்பிரி-சிஞ்ச்வடு மாநகராட்சி
* பிம்பிரி
* சிஞ்ச்வடு
* போசரி
* அகுர்தி
* பிம்பிளே குரவ்

## மேற்கோள்கள்

பகுப்பு:புனே
மிர் ஹுமாயூன் ஜா பகதூர்

**மிர் ஹுமாயூன் ஜா பகதூர்** ஓர் இந்திய பிரபுவும், அரசியல்வாதியும், பிரம்மஞானியும், இந்திய சுதந்திர செயற்பாட்டாளருமாவார். இவர் 1866 முதல் 1892 வரை சென்னை சட்டமன்றத்தின் அதிகாரப்பூர்வமற்ற உறுப்பினராகவும், 1893 முதல் பிரித்தானியப் பேரரசின் சட்டமன்றக் குழுவின் அதிகாரப்பூர்வமற்ற உறுப்பினராகவும் பணியாற்றினார். இவர் 1880 ஆம் ஆண்டு இங்கிலாந்து ராணியின் புத்தாண்டு கௌரவப் பட்டியலில் 1880 சனவரி 1 அன்று இந்தியப் பேரரசின் ஆணையின் தோழராக நியமிக்கப்பட்டார்.

இவரின் மகன் நவாப் சையத் முகம்மது பகதூர் 1913 இல் இந்திய தேசிய காங்கிரசின் தலைவராக கராச்சியில் பணியாற்றினார்.

## குறிப்புகள்

பகுப்பு:இந்திய முஸ்லிம்கள்
ஜீ டான்ஸ் லீக்

**ஜீ டான்ஸ் லீக்** (Zee Dance League) என்பது ஜீ தமிழில், 2017 இந்திய தமிழ் மொழி ஒளிபரப்பான ஒரு உண்மைநிலை நடன நிகழ்ச்சியாகும். இந்த நிகழ்ச்சி 1 ஜூலை 2017 முதல் 18 நவம்பர் 2017 வரை ஒவ்வொரு சனிக்கிழமையும் இரவு 8:30 மணிக்கு ஒளிபரப்பப்பட்டது. நடிகை சினேகா, அம்பிகா மற்றும் திறமையான பாரதநாட்டிய நடனக் கலைஞர் மற்றும் நடிகை சுதா சந்திரன் ஆகியோர் இந்த நிகழ்ச்சியின் தலைவர்கள். இந்த நிகழ்ச்சியை தீபக் தின்கர் தொகுத்து வழங்குகிறார்.

## கண்ணோட்டம்
ஜீ தமிழ் நட்சத்திரங்கள் மட்டும் பங்குபெரும் நடன நிகழ்ச்சியாகும்.

## இறுதி சுற்று

## தலைவர்கள்
*சினேகா
*அம்பிகா
*காயத்திரி ரகுராம் → சுதா சந்திரன்

## போட்டியாளர்கள்
ஜீ தமிழ் நாடக மற்றும் நிகழ்ச்சி நட்சத்திரங்கள்

* டார்லிங் டார்லிங்
* மெல்ல திறந்தது கதவு
* யாரடி நீ மோகினி
* பூவே பூச்சூடவா
* றெக்கை கட்டி பறக்குது மனசு
* தலையணைப் பூக்கள்
* அழகிய தமிழ் மகள்
* ஜூனியர் சீனியர்
* ஜீ கிட்ஸ்
* ஜீ தொகுப்பாளர்கள்

## குறிப்புகள்

## வெளி இணைப்புகள்
* ஜீ தமிழ் அதிகாரப்பூர்வ இணையதளத்தில் (ZEE5)
* ஜீ தமிழ் இணையதளத்தில் 
* ஜீ தமிழ் யூ ட்யுப்

பகுப்பு:தமிழ் நடன தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2017 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2017 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
குருவா தீவு

**குருவா தீவு** (*Kuruvadweep*) என்பது தென்னிந்திய மாநிலமான, கேரளத்தின், வயநாடு மாவட்டத்தில் அமைந்துள்ள ஒரு தீவு ஆகும். இது மானந்தவாடிக்கு கிழக்கே 17 கி.மீ.. தொலைவிலும், சுல்தான் பத்தேரிக்கு தென்கிழக்கே 40 கி.மீ.. தொலைவிலும் அமைந்துள்ளது. இந்த தீவு கர்நாடக மாநில எல்லைக்கு மிக அருகில் அமைந்துள்ளது. இது மக்கள் வசிக்காத தீவாகும். இந்தத்தீவு கபினி ஆற்றுக்கு நடுவே 950 ஏக்கர் பரப்பில் பச்சைப் பசேலென்ற காடுகளுடன் பரவியுள்ளது. இந்த தீவுக்கு அரிய பல பறவைகள் வலசை வருகின்றன. இங்கு பல அரிய மூலிகைகள் உள்ளன. இந்த தீவை சுற்றறிப்பார்க்க குறைந்தபட்சம் 3 மணி நேரம் ஆகும். அதன் தனித்துவமான புவியியல் பண்புகள் இலைகளை மட்டுமல்ல, மௌனத்தையும் பசுமையான இடமாக மாற்றுகின்றன. சமீபத்தில், உலகம் முழுவதிலுமிருந்து சுற்றுலாப் பயணிகள் அதிகம் வருகை தரும் இடமாக இது பெயரிடப்பட்டுள்ளது.

நீரோடைகளாலும் நதிகளாலும் சூழப்பட்டுள்ள இத்தீவை கேரள சுற்றுலாத்துறை நடத்தும் கண்ணாடி இழை படகுகள் மூலம் அணுகலாம். காடுகளை பாதுகாக்கும் முயற்சியாக தீவுக்கான நுழைவு கேரள வனத்துறையால் கட்டுப்படுத்தப்பட்டு கண்காணிக்கப்படுகிறது. 
திசம்பர் நடுப்பகுதியிலிருந்து ஏப்ரல் பிற்பகுதி வரை இத்தீவை பார்வையிட சிறந்த காலமகும். இத்தீவு வழக்கமாக மழைக்காலம் காரணமாக மே முதல் திசம்பர் தொடக்கம் வரை பொதுமக்களுக்கு மூடப்படும். இங்கு பெய்யும் மழை நீரோடைகளில் வெள்ளமாக பெருக்கெடுத்து நீர் மட்டம் ஆபத்தான அளவுக்கு உயர்கிறது.

## படக்காட்சியகம்

File:Kuruva Island1.jpg
File:Kuruva_islands_wayanad.jpg
File:Disparoneura apicalis - male VG.jpg| தட்டான்

## மேற்கோள்கள்

## வெளி இணைப்புகள்

பகுப்பு:வயநாடு மாவட்டத்திலுள்ள சுற்றுலாத் தலங்கள்
பகுப்பு:கேரளத்தில் உள்ள தீவுகள்
பகுப்பு:கேரளத்தில் சுற்றுலாத் துறை